CELEX: 62018CN0526
Language: lv
Date: 2018-08-13 00:00:00
Title: Lieta C-526/18: Lūgums sniegt prejudiciālu nolēmumu, ko 2018. gada 13. augustā iesniedza Förvaltningsrätten i Göteborg (Zviedrija) – AA/Migrationsverket

22.10.2018   
            
            
               LV
            
            
               Eiropas Savienības Oficiālais Vēstnesis
            
            
               C 381/16
            
         
      Lūgums sniegt prejudiciālu nolēmumu, ko 2018. gada 13. augustā iesniedza Förvaltningsrätten i Göteborg (Zviedrija) – AA/Migrationsverket
      
      (Lieta C-526/18)
      (2018/C 381/17)
      Tiesvedības valoda – zviedru
      
         Iesniedzējtiesa
      
      
         Förvaltningsrätten i Göteborg
      
      
         Pamatlietas puses
      
      
         Prasītājs: AA
      
         Atbildētāja: Migrationsverket
      
      
         Prejudiciālie jautājumi
      
      
                  1)
               
               
                  Vai Šengenas konvencijas noteikumi vai Šengenas Robežu kodekss nepieļauj tādu valsts tiesisko regulējumu kā lagen (2016:752) om tillfälliga begränsningar av möjligheten att få uppehållstillstånd i Sverige 16.f pants (Likums (2016:752) par pagaidu ierobežojumiem attiecībā uz iespējām iegūt uzturēšanās atļauju Zviedrijā), saskaņā ar kuru uzturēšanās atļauju mācībām ģimnāzijas līmeņa skolā piešķir trešās valsts valstspiederīgajam, kurš uzturas dalībvalstī, pat ja nav noskaidrota viņa identitāte un viņš nekā citādi nevar savu identitāti apliecināt?
               
            
                  2)
               
               
                  Ja Šengenas tiesiskais regulējums šādā situācijā paredz attiecīgu prasību par identitātes pierādīšanu vai apliecināšanu, vai atgriešanas direktīvas (1) noteikumi vai citas ES tiesību normas ir jāinterpretē tādējādi, ka ar tām tiek pieļauts izņēmums šajās ar identitāti saistītajās prasībās?
               
            
         (1)  Eiropas Parlamenta un Padomes Direktīva 2008/115/EK (2008. gada 16. decembris) par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi (OV 2008, L 348, 98. lpp.)